B-29 Superfortress
B-29 Superfortress – „Boeing“ gamybos sunkusis bombonešis, naudotas Antrajame pasauliniame ir Korėjos karuose. Šio lėktuvo pirmasis skrydis įvyko 1942 m. rugsėjo 21 dieną. Paskutinis orlaivis pagamintas 1946 m. gegužės 28 d. "B-29" sukurtas pagal 1939 m. pabaigoje JAV Aviacijos korpuso paskelbtas "superbombonešio" konkurso sąlygas, reikalavusias orlaivio, galinčio 400 mylių per valandą (640 km/h) greičiu nuvežti 20 tūkst. svarų (9100 kg) bombų 2667 mylias (4292 km). "Boeing" savo projektą, gavusį gamyklinį indeksą "Model 345", pateikė 1940 m. gegužės 11 d. Jis konkuravo su "Consolidated Aircraft" pateiktu "Model 33" (Consolidated B-32), "Lockheed XB-30", ir "Douglas XB-31". B-29 buvo technologiškai labai inovatyvus lėktuvas, pvz. tai buvo pirmasis JAV gamybos karinis lėktuvas su hermetizuojama pilotų kabina, automatizuota ugnies valdymo sistema, leidusia šauliai vienu metu šaudyti iš keturių pabūklų Antrojo Pasaulinio karo metu B-29 buvo naudojami tik Ramiojo vandenyno karo veiksmų teatre. Šio modelio lėktuvai 1945 m. rugpjūčio 6 ir 9 d. numetė atomines bombas ant Hirosimos ir Nagasakio. Penktojo dešimtmečio pabaigoje, į JAV kariuomenės ginkluotę priėmus dar didesnius bombonešius "Convair B-36", "B-29" buvo perklasifikuoti kaip vidutiniai bombonešiai. Vėliausi "B-29" variantai - "Boeing B-50 Superfortress" (pirminis indeksas - "B-29D") buvo naudojami tik pagalbinėms funkcijoms - jūros patruliavimui ir gelbėjimo koordinavimui, elektroninei žvalgybai, kuro papildymui ore, meteorologiniams tyrimams. "B-29" plačiai naudoti Korėjos kare, kur atliko 20 tūkst. misijų, numetė 220 tūkst tonų bombų, numušė 27 priešo lėktuvus. Karo metu JAV KOP neteko 78 "B-29", iš jų 57 buvo numušti ore, 21 - nekoviniai nuostoliai. Vieno B-29 įgulai 1950 m. gruodžio 6 d. pavyko numušti tuo metu vieną naujausių sovietinį reaktyvinį naikintuvą MiG-15 (pilotas - leitenantas N. Serikovas). Korėjos karo metu paaiškėjo, kad propeleriais varomi lėktuvai negali sėkmingai gintis nuo greitų reaktyvinių lėktuvų ir "oras-oras" ir "žemė-oras" tipo raketų, todėl jau šeštojo dešitmemčio pradžioje pradėta "B-29" demobilizacija. Juos pakeitė reaktyviniai "Boeing B-47 Stratojet" ir "Boeing B-52 Stratofortress". Paskutinė kovinę misiją "B-29" atliko 1953 m. liepos 29 d. "B-29" tapo pagrindu "Boeing" sukurti daug karinių ir civilinių modifikacijų - pvz. bombonešis "B-50 Superfortress" (jo varintas pavadinimu "Lucky Lady II" 1949 m. tapo pirmuoju lėktuvu be sustojimo apskridusiu pasaulį (94 val.)), krovininis lėktuvas "Boeing C-97 Stratofreighter" (1944 m.), keleivinis lėktuvas "Boeing Model 377 Stratocruiser", degalų papildymo ore lėktuvai "Boeing KB-29" (1948 m.) ir "Boeing KC-97" (1950 m.). 1944-1945 m. keturi JAV KOP "B-29" dėl techninių gedimų arba priešo ugnies buvo priversti nusleisti Sovietų Sąjungoje. SSRS šie lėktuvai buvo nukopijuoti ir 1947-1949 m. atvirkštinės inžinerijos būdu gaminta jų nelicencinė kopija Tupolev Tu-4 (pagaminta 847 vnt.), taip pat šio lėktuvo pagrindu Tupolevo konstruktorių biure buvo kuriami keleiviniai lėktuvai Tu-70 ir Tu-75, bombonešiai Tu-80 ir Tu-85. XXI a. pradžioje buvo likę du JAV aviacijos paveldo išsaugijimo klubams priklausnatys skraidnatys "B-29", pavadinti "FIFI" (pagamintas 1944 m. gamyklinis Nr. 44-62070) ir "Doc". ""FIFI" priklauso ne pelno organizacijai "Commemorative Air Force" (Dalasas, Teksaso valstija), "Doc" (pagamintas 1944 m., gamyklinis Nr. 44-69972) - ne pelno organizacijai "Doc's Friends, Inc" (Vičita, Kanzaso valstija).